CELEX: 31996R0623
Language: el
Date: 1996-04-09 00:00:00
Title: Κανονισμός (ΕΚ) αριθ. 623/96 της Επιτροπής, της 9ης Απριλίου 1996, για τροποποίηση του κανονισμού (ΕΚ) αριθ. 1489/95 για τον καθορισμό των επιστροφών κατά την εξαγωγή στον τομέα των οπωροκηπευτικών

Avis juridique important

|

31996R0623

Κανονισμός (ΕΚ) αριθ. 623/96 της Επιτροπής, της 9ης Απριλίου 1996, για τροποποίηση του κανονισμού (ΕΚ) αριθ. 1489/95 για τον καθορισμό των επιστροφών κατά την εξαγωγή στον τομέα των οπωροκηπευτικών  

Επίσημη Εφημερίδα αριθ. L 089 της 10/04/1996 σ. 0011 - 0015

ΚΑΝΟΝΙΣΜΟΣ (ΕΚ) αριθ. 623/96 ΤΗΣ ΕΠΙΤΡΟΠΗΣ της 9ης Απριλίου 1996 για τροποποίηση του κανονισμού (ΕΚ) αριθ. 1489/95 για τον καθορισμό των επιστροφών κατά την εξαγωγή στον τομέα των οπωροκηπευτικώνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 1035/72 του Συμβουλίου, της 18ης Μαΐου 1972, περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΚ) αριθ. 1363/95 της Επιτροπής (2), και ιδίως το άρθρο 26 παράγραφος 11,Εκτιμώντας:ότι ο κανονισμός (ΕΚ) αριθ. 1489/95 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 294/96 (4), καθόρισε τις ποσότητες για τις οποίες δύνανται να υποβληθούν αιτήσεις για έκδοση πιστοποιητικών εξαγωγής, άλλων πλην εκείνων για τα οποία υποβάλλονται αιτήσεις στο πλαίσιο της επισιτιστικής βοήθειας 7ότι, λόγω των παρουσών τάσεων της αγοράς, πρέπει να τροποποιηθούν οι ποσότητες για τις τρέχουσες και τις μελλοντικές περιόδους 7ότι ο κανονισμός (ΕΚ) αριθ. 1488/95 της Επιτροπής, της 28ης Ιουνίου 1995, περί των λεπτομερειών εφαρμογής των επιστροφών κατά την εξαγωγή στον τομέα των οπωροκηπευτικών (5), όπως τροποποιήθηκε τελευταία από τον κανονισμό (ΕΚ) αριθ. 2702/95 (6), προβλέπει τα στοιχεία εκείνα που πρέπει να λαμβάνονται υπόψη για τον καθορισμό των ποσοτήτων για τις οποίες ενδέχεται να χορηγηθούν πιστοποιητικά κατά την εξαγωγή 7 ότι, για λόγους διαφάνειας, πρέπει να τεθεί εις γνώση των επιχειρηματιών η καινούργια κατάσταση των ποσοτήτων αυτών 7ότι ο κανονισμός (ΕΚ) αριθ. 462/96 του Συμβουλίου, της 11ης Μαρτίου 1996, περί αναστολής των κανονισμών (ΕΟΚ) αριθ. 990/93 και (ΕΚ) αριθ. 2471/94 και καταργήσεως των κανονισμών (ΕΚ) αριθ. 2472/94 και (ΕΚ) αριθ. 2815/95, σχετικά με τη διακοπή των οικονομικών και χρηματοπιστωτικών σχέσεων με την Ομοσπονδιακή Δημοκρατία της Γιουγκοσλαβίας (Σερβία και Μαυροβούνιο), με τις προστευόμενες από τα Ηνωμένα Έθνη περιοχές εντός της Δημοκρατίας της Κροατίας και με τις περιοχές της Δημοκρατίας της Βοσνίας-Ερζεγοβίνης που βρίσκονται υπό τον έλεγχο των σερβοβοσνιακών δυνάμεων (7), έχει αναστείλει τον κανονισμό (ΕΟΚ) αριθ. 990/93 του Συμβουλίου (8), όπως τροποποιήθηκε από τον κανονισμό (ΕΚ) αριθ. 1380/95 (9) 7 ότι, κατά συνέπεια, δεν πρέπει να διατηρηθεί η αναφορά στον τελευταίο αυτό κανονισμό στις υποσημειώσεις των παραρτημάτων του κανονισμού (ΕΚ) αριθ. 1489/95 7ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οπωροκηπευτικών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Τα παραρτήματα Ι και ΙΙ του κανονισμού (ΕΚ) αριθ. 1489/95 αντικαθίσταται από το παράρτημα του παρόντος κανονισμού.Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 9 Απριλίου 1996.Για την ΕπιτροπήFranz FISCHLERΜέλος της Επιτροπής(1) ΕΕ αριθ. L 118 της 20. 5. 1972, σ. 1.(2) ΕΕ αριθ. L 132 της 16. 6. 1995, σ. 8.(3) ΕΕ αριθ. L 145 της 29. 6. 1995, σ. 75.(4) ΕΕ αριθ. L 38 της 16. 2. 1996, σ. 15.(5) ΕΕ αριθ. L 145 της 29. 6. 1995, σ. 68.(6) ΕΕ αριθ. L 280 της 23. 11. 1995, σ. 30.(7) ΕΕ αριθ. L 65 της 15. 3. 1996, σ. 1.(8) ΕΕ αριθ. L 102 της 28. 4. 1993, σ. 14.(9) ΕΕ αριθ. L 138 της 21. 6. 1995, σ. 1.ΠΑΡΑΡΤΗΜΑ «ΠΑΡΑΡΤΗΜΑ ΙΠΡΟΒΛΕΠΟΜΕΝΑ ΠΟΣΑ ΚΑΙ ΠΟΣΟΤΗΤΕΣ ΓΙΑ ΤΗΝ ΕΚΔΟΣΗ ΠΙΣΤΟΠΟΙΗΤΙΚΩΝ ΠΟΥ ΠΕΡΙΛΑΜΒΑΝΟΥΝ ΠΡΟΚΑΘΟΡΙΣΜΟ ΤΗΣ ΕΠΙΣΤΡΟΦΗΣ>ΘΕΣΗ ΠΗΝΑΚΑ>ΠΑΡΑΡΤΗΜΑ ΙΙΠΡΟΒΛΕΠΟΜΕΝΑ ΠΟΣΑ ΚΑΙ ΠΟΣΟΤΗΤΕΣ ΓΙΑ ΤΗΝ ΕΚΔΟΣΗ ΠΙΣΤΟΠΟΙΗΤΙΚΩΝ ΠΟΥ ΔΕΝ ΠΕΡΙΛΑΜΒΑΝΟΥΝ ΠΡΟΚΑΘΟΡΙΣΜΟ ΤΗΣ ΕΠΙΣΤΡΟΦΗΣ>ΘΕΣΗ ΠΗΝΑΚΑ>